ભાવિન પટેલ મેન્ટલી ચેલેન્જ્ડ હોવા ઉપરાંત હાઈપરએક્ટિવ હોવાનાં લક્ષણો ધરાવે છે, પણ છેલ્લાં ત્રણ વર્ષથી એ અહીં આવીને પેકેજિંગનું, રનર છૂટાં પાડવાનું અને હેન્ડલિંગનુ કામ સંભાળે છે, તેની કામગીરી વિશે કોઈ અસંતોષ નથી. એને પોતાને અહીં ગોઠી ગયું છે, વેલજી નામનો એક કામગાર ભાવનગરથી પચીસ કિલોમીટર દૂર કમળેજથી આવે છે, એ મૂકબધીર છે, પણ બસમાં સમયસર આવે છે અને સમયસર જાય છે, એવો જ એક ભાવનગરમાં જ રહેતો હરિશ્ચંદ્ર છગનાની છે. બીએ પાસ ધર્મેન્દ્ર અજરા અને એમનાં પત્ની તખુબહેન અજરા બેઉ પગની અપંગતાવાળાં છે, એમને એક સાત વર્ષનો ખોડવિહીન દીકરો પણ છે. પરિવાર શહેરમાં જ રહે છે. બન્ને અહીં કામ કરે છે ,ખૂબ મહેનતુ છે. સવારે પાંચ વાગ્યે એ લોકો ઊઠે છે… નાહી-પરવારી એ લોકો રસોઈ બનાવે છે. તખુબહેન નીચે બેસી ન શકે એટલે એક ટેબલ બનાવ્યું છે, જેની ઉપર ચડીને તે રસોઈ બનાવે છે; પછી ટિફીન લઈને બન્ને જણ મિકેનિકલ ટ્રાઇસિકલ લઈને અહીં કામે આવે છે. એવું જ એક વિકલાંગ દંપતી મુકેશ અને રંજન પટેલ છે, જેઓ છેલ્લાં પંદર વર્ષથી કામ કરે છે,